pythainlp/thai-wiki-dataset-v3 huggingface dataset:
อิบัน กอร์โดบา

อิบัน รามิโร กอร์โดบา เซปุลเบดา (Iván Ramiro Córdoba Sepúlveda) เกิดเมื่อวันที่ 11 สิงหาคม ค.ศ. 1976 เป็นนักฟุตบอลชาว โคลอมเบีย ปัจจุบันสังกัดอยู่กับ สโมสรฟุตบอลอินเตอร์มิลาน ใน เซเรียอา ประเทศอิตาลี โดยเขาได้เล่นในตำแหน่ง กองหลัง
==แหล่งข้อมูลอื่น==
Career statistics at National Football Teams
inter.it profile 
ผู้เล่นในเซเรียอา
นักฟุตบอลชาวโคลอมเบีย
นักฟุตบอลทีมชาติโคลอมเบีย
ผู้เล่นสโมสรฟุตบอลอินแตร์นาซีโอนาเลมีลาโน
ผู้เล่นในฟุตบอลโลก 1998
บุคคลจากจังหวัดอันติโอเกีย
คำสั่งปฏิเสธการกู้ชีพ

คำสั่งปฏิเสธการกู้ชีพ ("do not resuscitate", DNR, NR=ในไทยมักใช้ NR) เป็นสัญญาทางกฎหมายที่ผู้ป่วยหรือผู้มีอำนาจแทนผู้ป่วยได้ทำไว้กับโรงพยาบาลหรือผู้ให้การรักษาว่าไม่ต้องการให้เริ่มการนวดหัวใจผายปอดกู้ชีพหรือการกู้ชีพขั้นสูงในกรณีที่ผู้ป่วยหยุดหายใจหรือหัวใจหยุดเต้น ตามความต้องการของผู้ป่วย คำสั่งเช่นนี้ส่วนใหญ่จะทำโดยผู้ป่วยหรือผู้มีอำนาจตัดสินใจแทนเพื่อให้ผู้ให้การรักษาสามารถทำตามความต้องการของผู้ป่วยได้โดยไม่ผิดกฎหมาย
โดยมาตรฐานแล้ว คำสั่งปฏิเสธการกู้ชีพเช่นนี้ จะหมายรวมถึงเฉพาะการกู้ชีพ เช่น การใส่ท่อช่วยหายใจ หรือการเริ่มการซีพีอาร์เท่านั้น ไม่ได้หมายรวมถึงการรักษาด้วยวิธีอื่นๆ เช่น การให้ยาปฏิชีวนะ การให้เคมีบำบัด การฟอกไต หรือการรักษาอื่นๆ ยกเว้นจะมีการระบุเป็นกรณีๆ ไป
จริยธรรมทางการแพทย์
การุณยฆาต
ความตาย
การนวดหัวใจผายปอดกู้ชีพ
กิ่งจังหวัดของฮกไกโด

จังหวัดฮกไกโด เป็นจังหวัดที่มีพื้นที่กว้างที่สุดของญี่ปุ่น เพื่อเป็นการง่ายต่อการบริการงานธุรการทั่วไปแก่ประชาชน จึงจัดตั้ง 14 สำนักงานจังหวัด ที่เรียกว่า 支庁 (ชิโจ) หรือ กิ่งจังหวัด ใน 14 สำนักงานจังหวัดนี้จะแบ่งเป็นสำนักงานขนาดใหญ่ 9 แห่ง และสำนักงานทั่วไป 5 แห่ง ซึ่งผู้สูงอายุในฮกไกโดบางคน จะนิยมเขียนกิ่งจังหวัดในที่อยู่ว่า คันไน (kannai)
== ประวัติ ==
ประวัติความเป็นมาของกิ่งจังหวัดในฮกไกโดเรียงตามปี ค.ศ.
{|
| width = "50px"| 1897 || 19 กิ่งจังหวัดถูกจัดตั้งขึ้นภายใต้หน่วยราชการฮกไกโด (หน่วยงานราชการของรัฐบาลแห่งชาติ) ได้แก่ ซัปโปโระ ฮาโกดาเตะ คาเมดะ มัตสึมาเอะ ฮิยามะ ซุตสึ อิวาไน โอตารุ โซราจิ คามิกาวะ มาชิเกะ โซยะ อาบาชิริ มูโรรัง อูรากาวะ คูชิโระ คาไซ เนมูโระ และชานะ
|-
| 1899 || เขตซัปโปโระ เขตฮาโกดาเตะ และเขตโอตารุ ถูกจัดตั้งขึ้นเป็นเทศบาลที่มีอำนาจอิสระจากกิ่งจังหวัดซัปโปโระ และกิ่งจังหวัดโอตารุ แต่กิ่งจังหวัดฮาโกดาเตะถูกยกเลิก ซึ่งต่อมากิ่งจังหวัดคาเมดะเปลี่ยนชื่อเป็น กิ่งจังหวัดฮาโกดาเตะ
|-
| 1903 || กิ่งจังหวัดมัตสึมาเอะถูกผนวกเป็นส่วนหนึ่งของกิ่งจังหวัดฮาโกดาเตะ และกิ่งจังหวัดชานะถูกผนวกเป็นส่วนหนึ่งของกิ่งจังหวัดเนมูโระ
|-
| 1910 || กิ่งจังหวัดซุตสึ กิ่งจังหวัดอิวาไน และกิ่งจังหวัดโอตารุ ถูกรวมเข้าเป็นกิ่งจังหวัดใหม่คือกิ่งจังหวัดชิริเบชิ
|-
| 1914 || เขตอาซาฮิกาวะถูกจัดตั้งขึ้นเป็นเทศบาลที่มีอำนาจอิสระจากกิ่งจังหวัดคามิกาวะ และกิ่งจังหวัดมาชิเกะเปลี่ยนชื่อเป็นกิ่งจังหวัดรูโมอิ
|-
| 1918 || เขตมูโรรังถูกจัดตั้งขึ้นเป็นเทศบาลที่มีอำนาจอิสระจากกิ่งจังหวัดมูโรรัง
|-
| 1920 || เขตคูชิโระถูกจัดตั้งขึ้นเป็นเทศบาลที่มีอำนาจอิสระจากกิ่งจังหวัดคูชิโระ
|-
| 1922 || 6 เขต (ซัปโปโระ ฮาโกดาเตะ โอตารุ อาซาฮิกาวะ มูโรรัง และคูชิโระ) ถูกยกฐานะเป็นนคร (市)
กิ่งจังหวัดซัปโปโระเปลี่ยนชื่อเป็นกิ่งจังหวัดอิชิกะริ กิ่งจังหวัดฮาโกดาเตะเปลี่ยนชื่อเป็นกิ่งจังหวัดโอชิมะ และกิ่งจังหวัดมูโรรังเปลี่ยนชื่อเป็นกิ่งจังหวัดอิบูริ
|-
| 1932 || กิ่งจังหวัดอูรากาวะเปลี่ยนชื่อเป็นกิ่งจังหวัดฮิดากะ และกิ่งจังหวัดคาไซเปลี่ยนชื่อเป็นกิ่งจังหวัดโทกาจิ
|-
| 1947 || หน่วยราชการฮกไกโดถูกยุบ และจังหวัดฮกไกโดถูกจัดตั้ง และได้ควบรวมกิ่งจังหวัดทั้งหมด
|-
| 2010 || กิ่งจังหวัดอาบาชิริเปลี่ยนชื่อเป็นกิ่งจังหวัดโอค็อตสค์
|-
|}
== ดูเพิ่ม ==
กิ่งจังหวัดในประเทศญี่ปุ่น
เว็บไซต์อย่างเป็นทางการ ของสำนักงานจังหวัด 
แผนที่ของสำนักพัฒนาใหม่  จาก Pucchi Guide 
จังหวัดฮกไกโด
ราบีปราโซล

ราบีปราโซล (Rabeprazole) หรือ ราบีปราโซล โซเดียม มีชื่อทางการค้าว่า Pariet เป็นยาในกลุ่มยายับยั้งการหลั่งกรด เพื่อยับยั้งการหลั่งกรดในกระเพาะอาหาร  ใช้รักษาโรคระบบทางเดินอาหาร หรือความผิดปกติของระบบทางเดินอาหาร เช่น โรคกระเพาะ โรคกรดไหลย้อน ภาวะกรดในกระเพาะอาหารมากเกินไป หรือ ใช้ร่วมกับยาอื่นเพื่อกำจัดแบคทีเรีย Helicobacter pylori ในกระเพาะอาหาร  ผลิตโดย บริษัท Eisai จำกัด แห่งประเทศญี่ปุ่น
== กลไกออกฤทธิ์ ==
กลไกการออกฤทธิ์ของยาราเบปราโซลคือยับยั้งการทำงานของเอนไซม์ H+/K+ ATPase (proton pump) ซึ่งอยู่ที่ในสมองส่วน parietal cell เอนไซม์ชนิดนี้จะผลิตกรดสู่ลูเมนในกระเพาะอาหาร การยับยั้งเอนไซม์จึงส่งผลต่อการยับยั้งการหลั่งกรด
== การใช้ยา ==
เป็นยาชนิดเม็ดใช้สำหรับรับประทาน การหยุดใช้ยาต้องปรึกษาแพทย์ผู้รักษาก่อน ไม่ควรแบ่งหรือเคี้ยวเม็ดยา ควรกลืนยาทั้งเม็ด
ในผู้จำเป็นต้องใช้ยาทั่วไปรับประทานวันละ 1 ครั้ง เป็นเวลา 4-8 สัปดาห์ ส่วนการใช้เพื่อรักษาแผลในกระเพาะอาหาร ควรใช้ยาหลังอาหารเช้า
การใช้ยาร่วมกับยาอื่น ๆ เพื่อกำจัดเชื้อHelicobacter pylori ในกระเพาะอาหาร รับประทานวันละ 2 ครั้ง หรือให้ใช้ยาตามที่ระบุไว้ในฉลาก
== ผลข้างเคียงไม่พึงประสงค์ ==
อาการที่ต้องแจ้งต่อแพทย์หรือเภสัชกรทันที: ใบหน้า เปลือกตา ริมฝีปาก ลิ้น คอ บวม กลืนอาหารลำบาก มีผื่นบริเวณผิวหนังไม่หาย เป็นไข้ เจ็บคอ เลือดออก หรือมีรอยฟกช้ำผิดปกติ ตัวหรือตาเหลือง
อาการอื่นที่อาจเกิดได้ระหว่างการใช้ยา: หากเป็นอย่างต่อเนื่อง หรือ รบกวนชีวิตประจำวัน ให้ แจ้งแพทย์หรือเภสัชกรทราบ เช่น สับสน ปวดท้อง ท้องเสีย หรือท้องผูก ปวดศีรษะ คลื่นไส้
== ดูเพิ่ม ==
ยายับยั้งการหลั่งกรด
เอช2 รีเซพเตอร์แอนตาโกนิสต์
== อ้างอิง ==
== แหล่งข้อมูลอื่น ==
รายละเอียดยา Omeprazole 
ยายับยั้งการขับโปรตอน (proton pump inhibitor - PPI) 
เภสัชกรรม
ยายับยั้งการหลั่งกรด
วงศ์ปลาดอกหมาก

ระวังสับสนกับปลาวงศ์อื่น ดูที่: วงศ์ปลาแป้น
วงศ์ปลาดอกหมาก (Mojarra, Silver biddy) เป็นวงศ์ของปลากระดูกแข็งวงศ์หนึ่ง ในอันดับปลากะพง (Perciformes) ใช้ชื่อวิทยาศาสตร์ว่า Gerreidae
เป็นปลาที่มีลำตัวแบนข้าง ดูผิวเผินคล้ายปลาในวงศ์ปลาแป้น (Leiognathidae) มีขนาดปานกลาง เกล็ดบนหัวเป็นแบบบางขอบเรียบ หรือเกล็ดสาก มีเหงือกเทียม ขอบของกระดูกพรีโอเพอร์เคิลเป็นหยักเล็กน้อย มีฟันบนขากรรไกร และเพดานปาก ไม่มีฟันเขี้ยว ปากยืดหดได้ มีสเกรีชีทที่ฐานครีบหลังและครีบก้น ครีบหลังมีตอนเดียว ครีบหางเว้าแบบส้อม ปกติอยู่เป็นฝูงในทะเลเขตร้อน ตั้งแต่ทะเลแคริเบียน, อเมริกาใต้ จนถึงเอเชีย แต่ก็อาจพบได้ในแหล่งน้ำกร่อยหรือน้ำจืด 
แบ่งออกได้ทั้งหมด 6 สกุล
Diapterus Ranzani, 1842
Eucinostomus Baird & Girard in Baird, 1855
Eugerres Jordan & Evermann, 1927
Gerres Quoy & Gaimard, 1824
Parequula Steindachner, 1879
Pentaprion Bleeker, 1850
== อ้างอิง ==
== แหล่งข้อมูลอื่น ==
Family Gerreidae - Mojarras 
อันดับย่อยปลากะพง
ปลาน้ำจืด
ปลาน้ำเค็ม
ปลาน้ำกร่อย
ปลาดอกหมาก

สำหรับปลาดอกหมากที่เป็นปลาน้ำจืด ดูที่: ปลาดอกหมาก (น้ำจืด)
ปลาดอกหมาก (Mojarra, Silver-biddy) เป็นสกุลของปลากระดูกแข็งสกุลหนึ่ง ในวงศ์ปลาดอกหมาก (Gerreidae) ใช้ชื่อวิทยาศาสตร์ว่า
Gerres
มีลำตัวสั้นป้อม แบนข้าง แลดูคล้ายปลาแป้น ต่างกันตรงที่มีเกล็ดใหญ่ไม่หลุดง่าย ส่วนท้ายทอยไม่มีกระดูกแข็งโผล่ บางชนิดมีก้านครีบหลังอันแรก ๆ ยาวเป็นเส้น ด้านหลังสีนํ้าตาลอมเทา ด้านข้างและท้องสีเงิน มักมีจุดสีเข้มเป็นดอกดวงเรียงลงมาจากหลังหลายแนว อาศัยอยู่รวมกันเป็นฝูง
เป็นปลาที่กระจายพันธุ์ตามชายฝั่งหรือปากแม่น้ำของมหาสมุทรแปซิฟิกและมหาสมุทรอินเดีย รวมถึงมหาสมุทรแอตแลนติก  สามารถพบได้ในแหล่งน้ำกร่อยและน้ำจืด
จำแนกได้ดังนี้
Gerres akazakii Iwatsuki, Seishi Kimura & Yoshino, 2007
Gerres baconensis (Evermann & Seale, 1907)
Gerres chrysops Iwatsuki, Seishi Kimura & Yoshino, 1999
Gerres cinereus (Walbaum, 1792)
Gerres decacanthus (Bleeker, 1864)
Gerres equulus Temminck & Schlegel, 1844
Gerres erythrourus (Bloch, 1791) (ปลาดอกหมากสั้น)
Gerres filamentosus Cuvier, 1829 (ปลาดอกหมากกระโดง)
Gerres infasciatus Iwatsuki & Seishi Kimura, 1998
Gerres japonicus Bleeker,  1854 (ปลาดอกหมากญี่ปุ่น)
Gerres limbatus Cuvier, 1830 (ปลาดอกหมากก้นเหลือง)
Gerres longirostris (Lacépède, 1801)

Gerres macracanthus Bleeker,  1854
Gerres maldivensis Regan, 1902
Gerres methueni Regan, 1920
Gerres microphthalmus Iwatsuki, Seishi Kimura & Yoshino, 2002
Gerres mozambiquensis Iwatsuki & Heemstra, 2007
Gerres nigri Günther, 1859
Gerres oblongus  Cuvier, 1830 (ปลาดอกหมากป้อม)
Gerres oyena (Forsskål, 1775) (ปลาดอกหมากยาว)
Gerres phaiya Iwatsuki & Heemstra, 2001
Gerres ryukyuensis Iwatsuki, Seishi Kimura & Yoshino, 2007 (ปลาดอกหมากริวกิว)
Gerres septemfasciatus Liu & Y. R. Yan, 2009
Gerres setifer (Hamilton, 1822)
Gerres shima Iwatsuki, Seishi Kimura & Yoshino, 2007
Gerres silaceus Iwatsuki, Seishi Kimura & Yoshino, 2001
Gerres simillimus Regan, 1907
Gerres subfasciatus Cuvier, 1830 (ปลาดอกหมากหน้าสั้น)
==อ้างอิง==
==แหล่งข้อมูลอื่น==
วงศ์ปลาดอกหมาก
ปลาดาบเงินใหญ่

ปลาดาบเงินใหญ่ (Atlantic cutlassfish, Australian hairtail, Largehead hairtail, タチウオ; ) ปลาทะเลชนิดหนึ่ง ในวงศ์ปลาดาบเงิน (Trichiuridae)
เป็นปลาที่มีลำตัวแบนเรียวยาว มีลักษณะคล้ายแถบริบบิ้น ไม่มีเกล็ด ปากล่างยื่นย่าวล้ำปากบน หางเรียวยาวปลายแหลม แผ่นปิดเหงือกมีปลายเป็นมุมแหลม ๆ อยู่แนวเดียวกับครีบอก  ไม่มีครีบท้องและครีบหาง มีฟันแหลมคมเป็นเขี้ยวยาวโค้งออกมานอกปาก
มีขนาดความยาวได้ถึง 2 เมตร น้ำหนักเต็มที่ได้ถึง 5 กิโลกรัม แต่ขนาดโดยเฉลี่ยทั่วไปประมาณ 40-50 เซนติเมตร มีอายุขัยโดยเฉลี่ย 15 ปี แพร่กระจายพันธุ์ทั่วไปในหลายพื้นที่ของโลก ในอ่าวไทยอยู่รวมกันเป็นฝูงตามชายฝั่งทะเลน้ำตื้นและปากแม่น้ำ กินอาหาร โดยไล่ล่าปลาและสัตว์น้ำขนาดเล็กกว่า
เป็นปลาที่นำมาแปรรูป เช่น ทำลูกชิ้น, ทำปลาเค็มและปลาแห้งเป็นอาหาร ในอาหารญี่ปุ่น ปลาดาบเงินใหญ่ยังนิยมนำมาทำซาชิมิ
==อ้างอิง==
==แหล่งข้อมูลอื่น==
รูปและข้อมูลเพิ่มเติม 
วงศ์ปลาดาบเงิน
ปลาเศรษฐกิจ
ท่อลมอ่อน

ท่อลมอ่อน (tracheomalacia) คือภาวะซึ่งหลอดลมใหญ่ (ท่อลม) มีลักษณะอ่อนนิ่มกว่าปกติ เกิดจากความผิดปกติของกระดูกอ่อนที่ประกอบขึ้นเป็นหลอดลม หลอดลมที่อ่อนนิ่มกว่าปกติอาจตีบพับลงได้ง่าย โดยเฉพาะเมื่อมีความจำเป็นที่จะต้องมีอากาศไหลผ่านเป็นปริมาณมาก
รูปผิดปกติแต่กำเนิดของระบบหายใจ
เล็งกา (แก้ความกำกวม)

เล็งกา อาจหมายถึง
เล็งกา (Lenka) เป็นนักร้อง นักแต่งเพลงชาวออสเตรเลีย
เล็งกา (อัลบั้ม) เป็นอัลบั้มเปิดตัวของศิลปิน เล็งกา ออกจำหน่ายเมื่อวันที่ 23 กันยายน ค.ศ. 2008
เล็งกา เป็นหมู่บ้านในแคว้นบันสกาบิสตรีตซา ประเทศสโลวาเกีย
ปอซนัญ

ปอซนัญ (Poznań, ; Posnania; Posen, ; פוזנא หรือ פּױזן Poyzn) เป็นเมืองที่ตั้งอยู่บน 2 ฝั่งของแม่น้ำวาร์ตา ตั้งอยู่ทางตะวันตก-ตอนกลางของประเทศโปแลนด์ มีประชากร 556,022 คน ในเดือนมิถุนายน ค.ศ. 2009 เป็นหนึ่งในเมืองที่เก่าแก่ที่สุดของโปแลนด์ มีความเจริญรุ่งเรืองสูงสุดในฐานะเป็นศูนย์กลางการค้าที่สำคัญของทวีปยุโรปในช่วงคริสต์ศตวรรษที่ 15-17 แต่เสื่อมโทรมลงเนื่องจากมหาสงครามเหนือ (ค.ศ. 1700-1721) ตกเป็นของปรัสเซียใน ค.ศ. 1793 และเป็นส่วนหนึ่งของดัชชีวอร์ซอในช่วง ค.ศ. 1807-1815 จากนั้นตกเป็นของปรัสเซียอีกครั้งและกลับมาเป็นของโปแลนด์ใน ค.ศ. 1918
ปัจจุบันปอซนัญเป็นเมืองใหญ่อันดับ 5 ของโปแลนด์ มีความสำคัญ เป็นศูนย์กลางการค้า อุตสาหกรรม และการศึกษา เป็นสถานที่จัดงานด้านการค้านานาชาติ เป็นหนึ่งในเมืองที่ใช้แข่งขันฟุตบอลยูโร 2012
==อ้างอิง==
==แหล่งข้อมูลอื่น==
Official website of the City
เมืองในจังหวัดวีแยลกอปอลสกา
เมืองหลวงเก่าของโปแลนด์
คอร์ก (เมือง)

คอร์ก (Cork) เป็นเมืองใหญ่อันดับ 2 ของประเทศไอร์แลนด์ ตั้งอยู่ทางตะวันออกเฉียงใต้ของประเทศ ที่ปากแม่น้ำลี ตรงก้นอ่าวคอร์ก ห่างจากมหาสมุทรแอตแลนติก 24 กิโลเมตร มีประชากร 119,418 คน ในปี ค.ศ. 2011
== อ้างอิง ==
เมืองในประเทศไอร์แลนด์
เมืองหลวงทางวัฒนธรรมของยุโรป
แซ็ง-เดอนี

แซ็ง-เดอนี (Saint-Denis) เป็นเทศบาลของชานเมืองตอนเหนือของกรุงปารีส ประเทศฝรั่งเศส ตั้งอยู่ห่างจากศูนย์กลางของกรุงปารีส 9.4 กม. (5.8 ไมล์) มีโบสถ์ศิลปะกอทิก มหาวิหารแซ็ง-เดอนี  ซึ่งมีที่ฝังพระศพของกษัตริย์ฝรั่งเศสหลายพระองค์ เช่น พระเจ้าหลุยส์ที่ 12 พระเจ้าอ็องรีที่ 2 พระเจ้าหลุยส์ที่ 13 พระเจ้าหลุยส์ที่ 16 รวมทั้งพระนางมารี อังตัวเนต
แซ็ง-เดอนีเป็นที่ตั้งของสนามกีฬาแห่งชาติ สตาดเดอฟร็องส์ ซึ่งสร้างไว้จัดการแข่งขันฟุตบอลโลก 1998
ปารีส
จังหวัดแซน-แซ็ง-เดอนี
เกาะอูเซอด็อม

อูเซอด็อม (Usedom, ) หรือ อุซนัม (Uznam, ) เป็นเกาะในทะเลบอลติก ของประเทศโปแลนด์และเยอรมนี ตั้งอยู่ระหว่างซาเลชเชซีงสกีลากูนกับอ่าวพอเมอเรเนียน เกาะส่วนใหญ่อยู่ในเขตฟอร์พ็อมเมิร์น-ไกรฟส์วัลท์ของรัฐเมคเลินบวร์ค-ฟอร์พ็อมเมิร์น ยกเว้นส่วนตะวันออกที่เป็นเมืองชฟีนออุยช์แช ที่เป็นของโปแลนด์ พื้นที่รวมของเกาะคือ 445 ตร.กม. (เยอรมนี 373 ตร.กม. และ โปแลนด์ 72 ตร.กม.) ประชากรมี 76,500 คน (เยอรมนี 31,500 คน และโปแลนด์ 45,000 คน)
เนื่องจากเกาะนี้ได้รับแสงอาทิตย์เฉลี่ยรายปีที่ 1906 ชั่วโมง ทำให้อูเซอด็อมเป็นภูมิภาคที่ได้รับแสงแดดมากที่สุดทั้งในประเทศเยอมนีและโปแลนด์ และเป็นหนึ่งในเกาะที่ได้รับแสงแดดมากที่สุดในทะเลบอลติก ทำให้มีชื่อเล่นว่า "เกาะดวงอาทิตย์" (Sonneninsel; Wyspa Słońca)
==อ้างอิง==
==แหล่งข้อมูลอื่น==
Usedom.de: Official Usedom webpage
Visitusedom.com: Official Island of Usedom tourism website
อูเซอด็อม
อูเซอด็อม
อูเซอด็อม
รัฐเมคเลินบวร์ค-ฟอร์พ็อมเมิร์น
จังหวัดปอมอแชซาคอดแญ
ชฟีนออุยช์แช

ชฟีนออุยช์แช (Świnoujście, ; Swinemünde, ; Swienemünn; ทั้งหมดหมายถึง "ปาก [แม่น้ำ] ชฟีนา"; Swina) เป็นเมืองและท่าเรือในทะเลบอลติกในซาเลชเชซีงสกีลากูน ตั้งอยู่ทางตะวันตกเฉียงเหนือสุดของประเทศโปแลนด์ เมืองมีประชากร 41,100 คน ในปี ค.ศ. 2006
แม้ว่าจะมีประชากรน้อย แต่ชฟีนออุยช์แชเป็นเมืองที่ขนาดใหญ่ตามพื้นที่เป็นอันดับ 9 ของประเทศ
== ประชากร ==
1875: 7,977
1880: 8,478
1890: 8,508
1900: 10,300
1925: 18,352
1933: 20,514
1939: 26,593
1947:  5,800
1960: 17,000
1970: 28,100
1975: 42,400 (รวม Międzyzdroje)
1980: 47,100
1990: 43,300 (ตัด Międzyzdroje)
1995: 43,361
2000 - 43 697
2001 - 43 351
2002 - 41 542
2003: 41,188
2004: 41,098
2005: 40,993
2006: 41,100
2007 - 40 871
2008 - 40 829
2009 - 40 765
2010 - 40 759
2012 - 41 516
== อ้างอิง ==
== แหล่งข้อมูลอื่น ==
Official website of Świnoujście 
เมืองในจังหวัดปอมอแชซาคอดแญ
เกล็ดเลือดมาก

ภาวะเกล็ดเลือดมาก หรือ เกล็ดเลือดสูง (thrombocytosis) คือภาวะซึ่งในเลือดมีปริมาณเกล็ดเลือดมากกว่าปกติ อาจเป็นชนิดปฐมภูมิ (เกิดจากที่ไขกระดูกสร้างเกล็ดเลือดมากผิดปกติโดยไม่มีเหตุกระตุ้น เป็นโรคไขกระดูกเจริญผิดปกติอย่างหนึ่ง) หรือเป็นการตอบสนองต่อภาวะที่กระตุ้นให้ไขกระดูกสร้างเกล็ดเลือดมากขึ้น (ทุติยภูมิ) ส่วนใหญ่ไม่ทำให้ผู้ป่วยมีอาการใดๆ แต่อาจเพิ่มโอกาสเกิดลิ่มเลือดได้ในผู้ป่วยบางประเภท
==อ้างอิง==
การแข็งตัวของเลือดผิดปกติ
โลหิตพยาธิวิทยา
แม่น้ำโอเดอร์

แม่น้ำโอเดอร์ (Oder), แม่น้ำออดรา (เช็ก, ซอร์เบียตอนล่าง และOdra) หรือ แม่น้ำวุตรา (Wódra) เป็นแม่น้ำในยุโรปตอนกลาง ถือเป็นแม่น้ำที่มีความยาวเป็นอันดับสองของประเทศโปแลนด์ และมีความยาวมากเป็นอันดับสามในชายแดนประเทศเดียวกัน เป็นรองเพียงแม่น้ำวิสวาและแม่น้ำวาร์ตา ต้นน้ำเกิดจากเทือกเขาทางตะวันออกของประเทศเช็กเกีย ไหลไปทางเหนือผ่านด้านตะวันตกของประเทศโปแลนด์ มีแม่น้ำไนเซอไหลมารวมด้วยใกล้เมืองฟรังค์ฟวร์ทอันแดร์โอเดอร์ จากนั้นไหลขึ้นไปทางเหนือเป็นเส้นเขตแดนระหว่างประเทศโปแลนด์กับประเทศเยอรมนีที่มีความยาว  ก่อนไหลลงไปที่ทะเลบอลติก แม่น้ำมีความยาว 854 กิโลเมตร
แควสำคัญทางฝั่งซ้ายของแม่น้ำได้แก่ แม่น้ำนีซา แม่น้ำคาชาวาบูเบอร์ และแม่น้ำไนเซอ และแควสำคัญทางฝั่งขวาคือแม่น้ำวาร์ตา
==หมายเหตุ==
==อ้างอิง==
==แหล่งข้อมูลอื่น==
multilingual information site on the Oder
Odra electronic shipping guide 
Bibliography on Water Resources and International Law Peace Palace Library
โอเดอร์
โอเดอร์
โอเดอร์
อ
ภาษาฮีรีโมตู

ภาษาฮีรีโมตู (Hiri Motu) มีอีกชื่อว่า โปลีเซโมตู (Police Motu) หรือ พิดจินโมตู (Pidgin Motu) หรือเรียกสั้น ๆ ว่า ฮีรี (Hiri) เป็นภาษาในประเทศปาปัวนิวกินีที่มีผู้พูดในพื้นที่รอบพอร์ตมอร์สบี (เมืองหลวงประเทศปาปัวนิวกินี)
ภาษานี้เป็นรูปแบบที่ง่ายของภาษาโมตู ไม่เป็นทั้งภาษาพิดจินและภาษาลูกผสม โดยมีลักษณะของภาษาทั้งสองแบบ ความแตกต่างลักษณะทางสัทวิทยาและไวยากรณ์ ทำให้ผู้พูดภาษาฮีรีโมตูและภาษาโมตูเข้าใจกันได้ยาก แม้จะมีรากศัพท์คล้ายกัน และมีพื้นฐานของตระกูลภาษาออสโตรนีเซียน
การใช้งานภาษาฮีรีโมตูลดลงเรื่อย ๆ แม้แต่ในบริเวณที่ภาษานี้เคยเป็นภาษากลาง และแทนที่ด้วยภาษาตอกปีซินและภาษาอังกฤษเป็นเวลาหลายปี ภาษานี้ก็รับการยอมรับตามกฎหมายบางส่วน
==อ้างอิง==
== แหล่งข้อมูลอื่น==
ภาษาพิดจินและครีโอล
ฮีรีโมตู
ควังจู

ควังจู (ชื่ออย่างเป็นทางการ มหานครควังจู; (광주광역시; Gwangju) เป็นเมืองใหญ่เป็นอับดับที่ 6 ของประเทศเกาหลีใต้ มีฐานะเป็นมหานครขึ้นโดยตรงกับกระทรวงมหาดไทย เมืองควังจูเคยเป็นเมืองหลวงของจังหวัดจอลลาใต้ จนกระทั่งศาลากลางจังหวัดได้ย้ายไปยังหมู่บ้านนามัค ในเมืองชนบทมูอัน ในปี 2548
ควัง (광, ฮันจา 光) หมายถึง "แสงสว่าง" และ จู (주, ฮันจา 州) หมายถึง "จังหวัด" พื้นที่ทิวทัศน์ที่สวยงามในพื้นที่รอบนอกของเมืองเป็นแหล่งกำเนิดของคาซา (gasa) ซึ่งเป็นรูปแบบกวีดั้งเดิมของเกาหลี พื้นที่ของเมืองตั้งอยู่ใจกลางพื้นที่เพาะปลูกของภูมิภาคช็อลลา โดยเมืองมีชื่อเสียงเรื่องความอุดมสมบูรณ์และมีอาหารเกาหลีหลายอย่าง
== แหล่งข้อมูลอื่น ==
Official website of Gwangju 
The May 18 Memorial Foundation
Gwangju :Official Site of Korea Tourism Org 
Gwangju International Center
Gwangju Guidebook
Gwangju Foreign Network - Radio Station in English for Gwangju
Local events guide for Gwangju 
 
นครพิเศษและมหานครของประเทศเกาหลีใต้
วงศ์ปลาแป้น

ปลาแป้น (Ponyfish, Slipmouth, Slimy; วงศ์: Leiognathidae) เป็นปลาทะเลกระดูกแข็งวงศ์หนึ่ง ใช้ชื่อวิทยาศาสตร์ว่า Leiognathidae ในอันดับปลากะพง (Perciformes)
เป็นปลาขนาดเล็ก ลำตัวค่อนข้างสั้น มีเกล็ดแบบสาก ปากเล็กยืดหดได้มากจนดูคล้ายเป็นท่อ ครีบหลังมีอันเดียวมีก้านครีบแข็ง 8-11 ก้าน ครีบก้นมีก้านครีบแข็ง 3-5 ครีบหางเว้า 
มีพฤติกรรมอยู่รวมกันเป็นฝูงในชายฝั่งใกล้แหล่งน้ำกร่อยหรือน้ำจืด พบทั้งหมด 3 สกุล 24 ชนิด เป็นปลาเศรษฐกิจ
== อ้างอิง ==
== แหล่งข้อมูลอื่น ==
วงศ์ Leiognathidae - Slimys, slipmouths, or ponyfishes รูปและข้อมูลเพิ่มเติม 
อันดับย่อยปลากะพง
ปลาเศรษฐกิจ
ปลาน้ำเค็ม
ปลาน้ำกร่อย
ปลาน้ำจืด
วงศ์ปลาแป้น
ปลาแป้นเขี้ยว

ปลาแป้นเขี้ยว (Toothed ponyfish, Toothed soapy; ) เป็นปลาทะเลชนิดหนึ่ง ในวงศ์ปลาแป้น (Leiognathidae)
มีลำตัวป้อมสั้นเป็นสีขาวเงิน ด้านข้างแบน นัยน์ตาโต ปากมีขนาดเล็ก ปากสามารถยืดหดได้คล้ายปลาแบบทั่ว ๆ ไป มีฟันเขี้ยวตรงบริเวณริมฝีปากบนและล่าง บริเวณลำตัวมีเกล็ดเล็กแต่ส่วนหัวและครีบใต้หูไม่มีเกล็ด ครีบหลังมีก้านครีบแข็งแล้วต่อด้วยก้านครีบอ่อนเช่นเดียวกับครีบก้น ครีบหางเว้าแฉกเข้าด้านใน ส่วนบนของลำตัวจะมีลายเส้นสีน้ำตาลทองและมีรอยแต้มสีแดงและสีน้ำเงิน บริเวณครีบอกครีบก้นจะมีแถบสีเหลืองอยู่ตรงบริเวณตอนส่วนหน้าของครีบ
จัดเป็นปลาขนาดเล็กมีความยาวประมาณ 6-12 เซนติเมตร พบใหญ่สุดถึง 21 เซนติเมตร พบกระจายพันธุ์อยู่ตามแถบชายฝั่งหรือปากแม่น้ำ เป็นปลาที่กินสัตว์น้ำขนาดเล็กรวมถึงสัตว์ไม่มีกระดูกสันหลังเป็นอาหาร
พบกระจายพันธุ์อย่างกว้างขวางตั้งแต่ทะเลแดง, แอฟริกาตะวันออก, หมู่เกาะริวกิว และออสเตรเลีย ในน่านน้ำไทยพบได้ที่ฝั่งอ่าวไทยและทะเลอันดามัน เช่น บางปะกง, ชลบุรี, สมุทรปราการ, ภูเก็ต, ระนอง, พังงา เป็นต้น
เป็นปลาที่มักถูกทำเป็นปลาเป็ด คือ ปลาป่นสำหรับทำอาหารสัตว์
==อ้างอิง==
==แหล่งข้อมูลอื่น==
รูปและข้อมูลเพิ่มเติม 
วงศ์ปลาแป้น
ปลาแอฟริกา
ปลาที่พบในประเทศไทย
ปลาที่พบในประเทศอินเดีย
ปลาที่พบในประเทศออสเตรเลีย
ปลาน้ำกร่อย
ปลาน้ำเค็ม
ลูซียู

ลูซีมาร์ เฟเรย์รา ดา ซิลวา (Lucimar Ferreira da Silva) หรือ ลูซียู (Lúcio; เกิดเมื่อวันที่ 8 พฤษภาคม ค.ศ. 1978) เป็นนักฟุตบอลชาวบราซิล ปัจจุบันเล่นให้กับบราซีลีเย็งซี โดยเขาเล่นในตำแหน่งกองหลังและบางครั้งเขายังเล่นเป็นเซ็นเตอร์แบ็กได้อีกเป็นบางครั้ง ด้วยภาระกำลังและความแข็งแกร่งของเขาจึงสามารถป้องกันและสกัดบอลจากคู่ต่อสู้ได้เป็นอย่างดี
==การติดทีมชาติ==
ลูซียูติดทีมชาติในวัย 22 ปี ซึ่งตรงกับใน ค.ศ. 2000 เขาเล่นในตำแหน่งกองหลังเหมือนเดิม โดยใน ค.ศ. 2006 เขาได้สวมปลอกแขนกัปตันทีมฟุตบอลทีมชาติบราซิล แล้วจากนั้นใน ค.ศ. 2011 เขาประกาศตนว่าจะยกเล่นการรับใช้ทีมชาติ แต่เขายังจะค้าแข้งกับสโมสรที่เขาเล่นให้อยู่ต่อไป โดยผลงานทีมชาตินั้น ลูซียูติดทีมชาติ 105 นัด ทำประตูไปได้ 4 ประตู
==แหล่งข้อมูลอื่น==
FootballDatabase provides Lúcio's profile and stats
Leverkusen who's who
Autograph Lúcio  
L3Lucio Página Oficial  
Lúcio at Sambafoot
Lucio's Testimony 
ESPN Profile
บุคคลจากเฟเดอรัลดิสตริกต์ (ประเทศบราซิล)
นักฟุตบอลชาวบราซิล
นักฟุตบอลทีมชาติบราซิล
กองหลังฟุตบอล
ผู้เล่นในเซเรียอา
ผู้เล่นสโมสรฟุตบอลอินแตร์นาซีโอนาเลมีลาโน
ผู้เล่นในบุนเดิสลีกา
ผู้เล่นไบเออร์ 04 เลเวอร์คูเซิน
ผู้เล่นสโมสรฟุตบอลไบเอิร์นมิวนิก
ผู้เล่นในชุดชนะเลิศฟุตบอลโลก
ผู้เล่นในฟุตบอลโลก 2002
ผู้เล่นในฟุตบอลโลก 2006
ผู้เล่นในฟุตบอลโลก 2010
นักฟุตบอลในโอลิมปิกฤดูร้อน 2000
ผู้เล่นในกังเปโอนาตูบราซีเลย์รูแซรียีอา
วัลเตร์ ซามูเอล

วัลเตร์ อาเดรียน ลูคัน ซามวยล์ (Walter Adrián Luján Samuel) เกิดเมื่อวันที่ 23 มีนาคม ค.ศ. 1978 เป็นนักฟุตบอลชาว อาร์เจนตินา ปัจจุบันเล่นให้กับ สโมสรฟุตบอลอินเตอร์มิลาน ใน เซเรียอา ประเทศอิตาลี และ ฟุตบอลทีมชาติอาร์เจนตินา ในชุดปัจจุบัน โดยเล่นในตำแหน่ง กองหลัง กับ เซ็นเตอร์แบ็ก
== แหล่งข้อมูลอื่น ==
Samuel's profile at footballdatabase.com
Guardian statistics 
 
นักฟุตบอลชาวอาร์เจนตินา
ผู้เล่นในเซเรียอา
ผู้เล่นในลาลิกา
ผู้เล่นสโมสรฟุตบอลอินแตร์นาซีโอนาเลมีลาโน
ผู้เล่นสโมสรฟุตบอลเรอัลมาดริด
ชาวอาร์เจนตินาเชื้อสายอิตาลี
นักฟุตบอลทีมชาติอาร์เจนตินา
ผู้เล่นในฟุตบอลโลก 2002
ผู้เล่นในฟุตบอลโลก 2010
ผู้เล่นสมาคมกีฬาโรมา
บุคคลจากรัฐกอร์โดบา
ริการ์โด กาบริเอล อัลบาเรซ

รีการ์โด กาเบรียล อัลบาเรซ (Ricardo Gabriel Álvarez) เกิดเมื่อวันที่ 18 เมษายน ค.ศ. 1988 เป็นนักฟุตบอลชาว อาร์เจนตินา ปัจจุบันเล่นให้กับ สโมสรฟุตบอลซันเดอร์แลนด์ ในพรีเมียร์ลีก โดยยืมตัวจาก สโมสรฟุตบอลอินเตอร์มิลาน ในเซเรียอา ประเทศอิตาลีและ ฟุตบอลทีมชาติอาร์เจนตินา ในชุดปัจจุบัน โดยเขาเล่นในตำแหน่งกองกลาง แนวรุก
== อ้างอิง ==
==แหล่งข้อมูลอื่น==
Profile at Vélez Sársfield's official website 
Argentine Primera statistics at Fútbol XXI 
Statistics at BDFA 
ผู้เล่นในเซเรียอา
ผู้เล่นสโมสรฟุตบอลอินแตร์นาซีโอนาเลมีลาโน
นักฟุตบอลชาวอาร์เจนตินา
นักฟุตบอลทีมชาติอาร์เจนตินา
บุคคลจากบัวโนสไอเรส
กองกลางฟุตบอล
ผู้เล่นในฟุตบอลโลก 2014
อาโรน

อาโรน (ศัพท์ศาสนายูดาห์และศาสนาคริสต์) หรือ ฮารูน (ศัพท์ศาสนาอิสลาม) (Aaron; אַהֲרֹן Ahărōn; هارون Hārūn) เป็นพี่ชายของโมเสส และเป็นผู้เผยพระวจนะของพระยาห์เวห์ ได้ปฏิบัติหน้าที่เป็นปุโรหิตประจำเผ่าเลวี และเป็นมหาปุโรหิตองค์แรกของวงศ์วานอิสราเอล เมื่อโมเสสยังศึกษาอยู่ในราชสำนักอียิปต์จนกระทั่งลี้ภัยไปอยู่มีเดียน อาโรนกับมีเรียมพี่สาวยังอาศัยอยู่กับญาติที่ภาคตะวันออกของอียิปต์และเริ่มมีชื่อเสียงมากจากการใช้วาทศิลป์ เมื่อคราวที่โมเสสขอให้ฟาโรห์ปล่อยตัวชาวอิสราเอลจากการเป็นเชลย อาโรนก็ได้ทำหน้าที่เป็นนบี (โฆษก) ให้กับพี่ชายของตนเมื่อต้องพูดกับชาวอิสราเอลและเจรจากับฟาโรห์ ไม่ปรากฏหลักฐานแน่ชัดนักว่าอาโรนมีชีวิตอยู่เมื่อใด แต่คาดว่าราว 1600 ถึง 1200 ก่อนคริสต์ศักราช
ในอิสลามเรียกว่า นบีฮารูน (ผู้เผยพระวจนะอาโรน) ถูกอัลลอฮ์แต่งตั้งเป็นนบีเพื่อช่วยพูดแทนนบีมูซา (ผู้เผยพระวจนะโมเสส) ที่เผยแพร่ศาสนาต่อฟาโรห์ เพราะนบีมูซาเป็นชายที่พูดไม่ชัด
== อ้างอิง ==
บุคคลในศาสนา
ลอรา แบรนิแกน

ลอร่า แบรนิแกน (อังกฤษ:Laura Branigan) (3 กรกฎาคม 1952 - 26 สิงหาคม 2004 ) เป็นนักร้องชาวอเมริกันแต่งเพลงและนักแสดง เธอเป็นที่รู้จักดีที่สุดและโด่งดังมากในปี 1982 เพลงติดอันดับยอดฮิตของเธอ Top 10 " Solitaire " ยังสนับสนุนเพลงเพื่อภาพเคลื่อนไหวที่โดดเด่นและโทรทัศน์เพลงประกอบ ได้แก่ รางวัลชนะเลิศแกรมมี่และสถาบันการศึกษา Flashdance (1983), Ghostbusters ซาวด์แทร็ก (1984), และ Baywatch (1994) รวมทั้งเพลง "Self Control" ที่ถูกนำไปใช้ในเกม  ไวซ์ ซิตี้ (GTA Vice City)
ลอร่าเสียชีวิตลงที่บ้านของเธอในเมือง East Quogue ในมหานครนิวยอร์ก เมื่อวันที่ 26 สิงหาคม ค.ศ. 2004, ด้วยอาการเส้นเลือดในสมองแตก
นักร้องอเมริกัน
นักดนตรีชาวอเมริกัน
ปลาแป้นแก้วรังกา

ปลาแป้นแก้วรังกา (Ranga glassfish, Indian glassfish, Indian glassy fish; ) เป็นปลาน้ำจืดชนิดหนึ่ง ในวงศ์ปลาแป้นแก้ว (Ambassidae) ในอันดับปลากะพง (Perciformes)
จัดเป็นปลาขนาดเล็ก มีลำตัวโปร่งแสงเหมือนปลาชนิดอื่น ๆ ในสกุลเดียวกัน
จัดเป็นปลาล่าเหยื่อขนาดเล็ก ขนาดโดยเฉลี่ย 3-4 เซนติเมตร พบใหญ่เต็มที่ 8 เซนติเมตร กินอาหารจำพวก สัตว์น้ำและแมลงขนาดเล็ก อาศัยหากินเป็นฝูงในบริเวณกลางน้ำ
พบกระจายพันธุ์ตั้งแต่อนุทวีปอินเดีย, เอเชียอาคเนย์ จนถึงประเทศญี่ปุ่น ในประเทศไทยพบได้เฉพาะแม่น้ำสาละวิน อันเป็นพรมแดนติดกับประเทศพม่า
นิยมเลี้ยงเป็นปลาสวยงาม โดยอาจมีการฉีดสีเข้าไปในตัวปลาทำให้เกิดเป็นสีสันต่าง ๆ เช่น เหลือง, แดง, น้ำเงิน, ส้ม เป็นต้น 
== อ้างอิง ==
== แหล่งข้อมูลอื่น ==
http://www.plantedtank.net/forums/myfish/22-Indian_glassfish_Chanda_ranga.html 
ปลาที่พบในลุ่มแม่น้ำสาละวิน
ปลาตู้
รังกา
ปลาที่พบในประเทศอินเดีย
ปลาที่พบในประเทศไทย
Parambassis